jkorsvik/nowiki_second_scrape_merged huggingface dataset:
Étienne François Louis Honoré Letourneur

Étienne François Louis Honoré Letourneur (født 15. mars 1751 i Granville i Frankrike, død 4. oktober 1817) var en fransk advokat, soldat og politiker under den franske revolusjonen. Han satt som midlertidig president i Frankrike mellom 6. januar 1795 og 20. januar 1795.


== Liv og virke ==
Han ble født i Manche og studerte ved en militær skole før han tjenestegjorde i Cherbourg. I 1792 ble han valgt inn til den lovgivende forsamlingen for Manche, og han stemte i favør av kong Ludvig XVIs henrettelse, mot en betinget dom (men i favør av muligheten for å senere kunne appellere til folks barmhjertighet). 
Letourneur tjente på republikkens landsmøte som oppsynsmann i forsvaret under beleiringen av Toulon, og han tok oppgaven med å reorganisere den franske Middelhavetsflåten. Han hadde diverse politiske roller og posisjoner før han gikk tilbake til militæret igjen. 
Letourneur ble utpekt som Napoléon Bonaparte sin préfet av Loire-Inférieure departementet, og deretter ble han rådgiver for Cour des Comptes. Likevel ble Letourneur forvist etter avsluttingen av det franske riket, og han levde resten av sitt liv i Brussel.


== Referanser ==


== Litteratur ==
« Étienne-François Le Tourneur », dans Robert et Cougny, Dictionnaire des parlementaires français,‎ 1889 [détail de l’édition]
Gisle Hollekim

Gisle Hollekim (født 22. april 1938 på Haus) er en norsk prest, redaktør og forfatter.


== Biografi ==
Hollekim er  utdannet teolog fra Menighetsfakultetet og ble ordinert i 1964. Han var ungdomsprest i Hedmark og Oppland 1964 til 1967, så kallskapellan i  Stadsbygd og Hønefoss. Han begynte som redaktør i Vårt Land i 1974 var der til 1984. Han arbeidet siden som redaksjonssekretær i Aftenposten fra 1985 til 2000. 
Han var en av grunnleggerne av forlaget Snorre i 2003.


== Bibliografi ==
Vi møtte sorgen, 2005
Josef fra Nasaret, 2002
Tronarvingene, 2001
Det står om livet , 1984
Jeg tror på ..., 1970
Evangeliet og religionene, 1967


== Referanser ==
En namnsdagsgåva

En namnsdagsgåva er et skuespill av August Strindberg fra  . Dramaet har gått tapt, men finnes nevnt i Strindbergs selvbiografi Tjenestekvinnens sønn (Tjänstekvinnans son). Det skal ha vært en komedie i to akter, inspirert av Zacharias Topelius' romanserie Feltlægens historier (Fältskärns berättelser).
Fritänkaren

Fritänkaren er et skuespill av August Strindberg fra 1869. Dramaet, som forfatteren kalte et «dramatisk utkast», ble skrevet under pseudonymet Härved Ulf. Fritänkaren er det tidligste av Strindbergs dramaer som er bevart.


== Eksterne lenker ==
Hele teksten til Fritänkaren finnes hos Dramawebben
Hermione (skuespill)

Hermione er et skuespill (tragedie) i fem akter av August Strindberg fra 1870. En tidigere versjon av stykket har tittelen Det sjunkande Hellas. Hermione regnes blant Strindbergs tidlige skuespill.
Navnet Hermione kommer fra den greske mytologien.


== Kilder ==
Robinson, Michael (redaktør): The Cambridge Companion to August Strindberg, Cambridge University Press (2009)


== Eksterne lenker ==
Hele teksten til Hermione hos Dramawebben
Shinmoedake

Shinmoedake (新燃岳) er en vulkan på øya Kyūshū i Japan. Vulkanen ligger på grensen mellom prefekturene Kagoshima og Miyazaki.
Den er del av vulkangruppen Kirishima, er av kategorien stratovulkan. 
Tidligere historisk beskrevne utbrudd fant sted i 1716, 1717, 1771, 1822, 1959, 1991, 2008 og 2009. Det siste utbruddet (pr 2011) tok til den 19. januar 2011.


== Eksterne lenker ==
Explosive eruptions observed. January, 2011: YouTube
Nasjonal Arbeidsinnsats

Nasjonal Arbeidsinnsats var et tiltak under andre verdenskrig i Norge som ble opprettet ved «Loven om Den nasjonale arbeidsinnsats» av 22. februar 1943. Loven åpnet for innføring av full planøkonomi i landet, og ga adgang til tvangsutskrivning av «all arbeidskraft som ikke er fullt utnyttet eller som brukes til arbeid som ikke er nødvendig». Hensikten var å få full bedre utnyttelse innenfor primærnæringene, men ettervert ble det tatt ut arbeidskraft til den tyske krigsmakt i Norge, spesielt innen bygg og anlegg.
Loven ble pålagt etter tysk initiativ, og Vidkun Quisling, leder i Nasjonal Samling (NS) ogdaværende regjeringssjef, fikk garantier for at mannskapene ikke skulle brukes utenfor Norge. Hjemmefrontens ledelse fryktet at dette likevel kunne skje, bygget på et notat av justisminister Sverre Riisnæs. Der hadde han rablet ned sine private tanker om hvordan NS kunne skaffe soldater til Østfronten ved å bevæpne de tre årskullene fra 1921, 1922 og 1923 som var tenkt mobilisert til Nasjonal Arbeidsinnsats.
I mars 1944 sendte Hjemmefrontens ledelse ut en parole om boikott av den Nasjonale Arbeidsinnsatsen, og satte i verk en rekke aksjoner. Det ble også sendt ut paroler mot NS Arbeidstjeneste. Denne «sabotasjen» mot sistnevnte var lite vellykket, ettersom ca. 70 % av de innkalte møtte, da motstanden var på sitt mest effektive sommeren 1944. Til sammenlikning møtte 85 % av de innkalte til sesjon i 2007. Sabotasjen mot den Nasjonale Arbeidsinnsatsen var derimot vellykket, og prosjektet falt i fisk. De mest kjente aksjonene var trolig da Oslogjengen sprengte en av hullkortmaskinene som skulle brukes ved utskrivning, og da de stjal 75 000 rasjoneringskort.
Henrettelsen av politimann og NS-medlem Gunnar Eilifsen fant sted fordi han ikke ville arrestere to jenter som var beordret til Nasjonal Arbeidsinnsats, og som nektet dette.


== Se også ==
Arbeidstjeneste


== Litteratur ==
Gunnar D. Hatlehol: «Tvangsstyringen av arbeidslivet under hakekorset 1940–1945. Diktat og kollaborasjon» i Arbeiderhistorie. Årbok for arbeiderbevegelsens arkiv og bibliotek 2018, Universitetsforlaget (2018) ISSN 0801-7778


== Eksterne lenker ==
NorgesLexi – Nasjonal Arbeidsinnsats
Riksarkivet – Sysselsetting og arbeidsformidling
Arbeiderhistorie - Tvangsstyringen av arbeidslivet under hakekorset 1940–1945 (artikkel)
Eyvind Mehle

Eyvind Mehle (født 13. september 1895 i Stavanger, død 15. juli 1945 i Sverige) var en norsk journalist, dramatiker, kringkastingsmann, nazikolloboratør og NS-ideolog. Han var døpt Eyvind Mæhle, men endret etternavnet i 1930. Fra september 1940 til desember 1943 var han programdirektør i Norsk rikskringkasting (NRK). En periode var han NRKS øverste sjef.


== Liv og arbeid ==

Han var elev ved Kongsgård skole i Stavanger.Eyvind Mehle ble ansatt i Kringkastingsselskapet A/S i 1925. Én av hans spesialiteter var halvtimelange foredrag i form av reiseskildringer. Mehle ble medlem av Nasjonal Samling i 1933 og virket som partiets pressetalsmann i noen år.9. april 1940 invaderte det nazistiske Tyskland Norge og en tysk okkupasjon fulgte. 28. september 1940 ble han utnevnt til direktør for verbalsendingene i NRK. Som én av to programdirektører (den andre var Edvard Sylou-Kreutz) ble Mehle betraktet som etterfølgeren til førkrigstidens riksprogramsjef Olav Midttun, til tross for at han var underordnet riksfullmektig Wilhelm Frimann Koren Christie.Kommandolinjen fungerte ikke godt. Selv om det var en viss rivalisering mellom Mehle og Sylou-Kreutz, var den sterkeste rivaliseringen mellom Mehle og Christie. I starten måtte Mehle gi Christie tiltredelsestalen, fordi han hadde begrenset kjennskap til NRK. I en bredere sammenheng var Mehle en germanofil Hitler-tilhenger, mens Christie var en norsk-nasjonalistisk Quisling-tilhenger. I tillegg vakte Christies frimureri harme. Mehle intrigerte ved å sette Christie opp mot Abteilung Rundfunk i Reichskommissariat Norwegens avdeling for folkeopplysning og propaganda. Han behandlet også sine underordnede dårlig og truet de ansatte både med pistol og represalier fra sine venner i det tyske militæret. Mehle viste tegn på paranoia og generell mental ustabilitet.Våren 1941 ble Mehle fører for NS-partigruppen ved NRK. Etter en stund førte Mehles personlige antagonisme ham til å søke en annen stilling. Mehle ble utnevnt til professor i pressevitenskap ved det nazistyrte Universitetet i Oslo i 1944, men undervisningen var stengt fra november året før. 1. juli 1944 skrev han brev til Quisling og meldte seg ut av partiet.
Rundt slutten av den andre verdenskrig, i mai 1945, flyktet Mehle til Sverige der han etter hvert ble internert i Helsingmo leir. 15. juli samme år druknet han der.I 1995 laget Magne Lindholm radiodokumentaren Quislings herold om Mehle.


== Bøker og hefter ==
1922: Mennesker og metoder i Moskva, utgitt på Gyldendal, Kristiania 
1930: Korset fra pem : skuespill i tre akter, Gyldendal
1941: Den nye tid, artikler og taler av Mehle, Jonas Lie, Steinar Klevar, Olav Kringlebotn og Olga Bjoner, J.M. Stenersen, Oslo 
1942: Et folk finner sin fører, med Harald Sunding, hørespill utgitt som bok på Blix forlag i forbindelse med Quislings 55-årsdag
1944: Olavstanken fra Stiklestad til Stiklestad, med Torbjørn Eggen og Torleif Vik, Centralforlaget, Oslo


== Hørespill ==
1940: Fra juli til oktober 1905
1941: Korset fra Pem
1942: Et folk finner sin fører


== Referanser ==


== Eksterne lenker ==
(en) Eyvind Mehle – kategori av bilder, video eller lyd på Commons 
(no) Eyvind Mehle hos Sceneweb
Ellingsrud Idrettslag

Ellingsrud Idrettslag (stiftet 14. november 1974) er et idrettslag fra Ellingsrud i Oslo. Ellingsrud IL driver med håndball, fotball, tennis, Innebandy og allidrett.


== Historikk ==
Idrettslaget ble til ved et initiativ fra beboere i Karilia og Ellingsrudåsen den 14. november 1974. Etter en større aksjon ble Ellingsrudflaten holdt av til idrettslaget, og ikke til industrielle formål. Fotball, håndball og skiidrett. Deretter ble bordtennis, trim, orientering, tennis, innebandy og softball deler av aktivitetene. 
Det er særlig innen håndball at Ellingsrud har gjort seg bemerket. Ellingsrud IL har et samarbeid med Toten Håndballklubb, og flere spillere har gått fra Ellingsrud til Toten. 


== Kjente utøvere ==
Mona Helen Skorstad, håndballspiller
Marie Lindvik Jørstad, håndballspiller
Ann Wenche Kleven, fotballdommer


== Eksterne lenker ==
Offisielt nettsted
Praktfuruskuddvikler

Praktfuruskuddvikler (Rhyacionia pinicolana) er en sommerfugl i gruppen av viklere (Tortricidae).


== Utseende ==
En middelsstor til stor (vingespenn 16-24 millimeter) vikler, rustrød med hvite tegninger. Hodet er kledt med lyse hår, thorax med røde. Bakvingen er gråbrun. Arten ligner mye på rød furuskuddvikler (Rhyacionia buoliana), men forvingens tegninger er vanligvis noe skarpere, de hvite strekene litt bredere. I noen tilfeller er det umulig å skille de to artene på ytre utseende og man må dissekere ut kjønnsorganene for å bestemme arten med sikkerhet.


== Levevis ==
Larvene utvikler seg på skudd av ulike furu-arter (Pinus spp.), blant andre furu (Pinus sylvestris) og aleppofuru (Pinus halepensis).
De voksne viklerne flyr om natten i juli-august.


== Skadedyr ==
Arten er ikke regnet som en alvorlig skadegjører, men kan noen ganger gjøre skade på furu ved å ødelegge skuddene slik at treet får en kronglete vekst.


== Utbredelse ==
Arten er utbredt i Europa, unntatt i sørøst og lengst i nord, og i det nordlige Asia østover til det østligste Russland og Korea.
I Norge er den utbredt i de sørlige landsdelene nordover til Hordaland og den nordlige delen av Oppland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt furuskuddviklere, Rhyacionia Hübner, 1825
praktfuruskuddvikler, Rhyacionia pinicolana (Doubleday, 1849))


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Rhyacionia pinicolana på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) praktfuruskuddvikler i Encyclopedia of Life 
(en) praktfuruskuddvikler i Global Biodiversity Information Facility 
(no) praktfuruskuddvikler hos Artsdatabanken 
(sv) praktfuruskuddvikler hos Dyntaxa 
(en) praktfuruskuddvikler hos Fauna Europaea 
(en) praktfuruskuddvikler hos NCBI 
(en) Kategori:Rhyacionia pinicolana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Mdoc

Mdoc er et elektronisk dokumenthåndteringssystem utviklet av NTI CADcenter.
Produktet har vært på markedet siden tidlig på 1990-tallet, og består av programpakker for generell og teknisk  dokumenthåndtering. Systemet benyttes av byggebransjen og industrien, samt av offentlige myndigheter og foreninger. Mdoc er utviklet med bruk av moderne teknologier som .NET og XML, og er sertifisert av Microsoft.
Følgende bransjetilpassede løsninger tilbys:

Mdoc Bygg og anlegg er spesielt tilrettelagt for den norske byggebransjen, med bl.a. Revit-integrasjon og fokus på BIM og IFC.
Mdoc Mek er spesielt tilrettelagt for industrien, med bl.a. Autodesk Vault/Inventor-integrasjon. Mdoc Mek utgjør en komplett PDM- og dokumenthåndteringsløsning.
Mdoc FM (Facility Management) er spesielt tilrettelagt for bygningseiere og bygningsadministratorer som driver med drift, vedlikehold og eiendomstjenester.
Mdoc ESDH (Elektronisk Saks- og Dokumenthåndtering) er tilrettelagt for generell dokumenthåndtering, med oppgavestyring, påminnelser, skannemodul, fritekstsøk mm.Mdoc har en tett CAD-integrasjon mot Autodesk-produkter som AutoCAD, Revit, Autodesk Vault og Inventor, samt MicroStation, og CADdy. Videre har Mdoc integrasjon mot Microsoft Office og håndterer e-post fra MS Outlook og Lotus Notes.
For Mdoc er det utviklet flere tilleggsmoduler som dekker spesielle behov: Sharepoint-integrasjon, dokumentoppretter/nummergeneratorer, dokumentlister, kryssreferanselister, print-server/klient, fritekstsøk, formatkonvertering etc.
Seneste versjon av systemet er Mdoc 2014, og inneholder bl.a. versjonsstyring, oppdatert AutoCAD-integrasjon, tettere Microsoft Office-integrasjon, forbedrede e-postfunksjoner (Microsoft Outlook), bedre respons og stabilitet, m.m.


== Eksterne lenker ==
Mdoc.no Arkivert 22. desember 2018 hos Wayback Machine.
NTI CADcenter
[1]
Motorola Milestone

Motorola Milestone, eller Motorola Droid, er en smartphone utviklet av Motorola med Android operativsystem. Telefonen finnes i to versjoner og er tilpasset det europeiske markedet mens Droid er tilpasset det amerikanske. I USA selges telefonen eksklusivt av Verizon.


== Eksterne lenker ==
(en) Offisielt nettsted 
(en) Motorola Droid – kategori av bilder, video eller lyd på Commons
Anthony Mackie

Anthony Mackie (født 23. september 1978) er en amerikansk skuespiller.
Mackie ble kjent for rollen som JT Sanborn i filmen The Hurt Locker, som vant Oscar for beste film i 2010, og ble en globalt kjent gjennom rollen som Falcon i Marvel Cinematic Universe, som er basert på helter og skurker fra Marvel Comics. Han har også spilt i en rekke andre filmer, som 8 Mile (2002), Million Dollar Baby (2004), Half Nelson (2006), We Are Marshall (2006), Eagle Eye (2008), The Adjustment Bureau (2011), Real Steel (2011), What's Your Number? (2011) og Abraham Lincoln: Vampire Hunter (2012).
I Disneys TV-serie The Falcon and the Winter Soldier spiller Mackie hovedrollen.


== Filmografi ==


=== TV ===


== Referanser ==


== Eksterne lenker ==
(en) Anthony Mackie på Internet Movie Database 
(sv) Anthony Mackie i Svensk Filmdatabas 
(da) Anthony Mackie på Filmdatabasen 
(da) Anthony Mackie på Scope 
(fr) Anthony Mackie på Allociné 
(en) Anthony Mackie på AllMovie 
(en) Anthony Mackie hos Rotten Tomatoes 
(en) Anthony Mackie hos The Movie Database 
(en) Anthony Mackie hos Internet Broadway Database
Brian Geraghty

Brian Geraghty (født 13. mai 1975) er en amerikansk skuespiller. Han er best kjent for rollen som Specialist Owen Eldridge i filmen The Hurt Locker som vant Oscar for beste film i 2010. Han har også medvirket bl.a. i filmer som Bobby (2006) og Jarhead (2005).

I 2006 spilte han i filmen The Guardian med Kevin Costner og Ashton Kutcher i hovedrollene. I 2007 opptrådte han i thrilleren I Know Who Killed Me. I 2012 hadde han en mindre rolle i dramafilmen Flight.


== Eksterne lenker ==
(en) Brian Geraghty på Internet Movie Database 
(sv) Brian Geraghty i Svensk Filmdatabas 
(da) Brian Geraghty på Filmdatabasen 
(da) Brian Geraghty på Scope 
(fr) Brian Geraghty på Allociné 
(en) Brian Geraghty på AllMovie 
(en) Brian Geraghty hos Rotten Tomatoes 
(en) Brian Geraghty hos The Movie Database
Miles Teller

Miles Teller (født 20. februar 1987 i Downington i Pennsylvania) er en amerikansk skuespiller.
Teller har spilt biroller i filmene Rabbit Hole (2010), Footloose (2011) og Project X (2012). I 2013 fikk han sin første hovedrolle, i dramakomedien The Spectacular Now, hvor han spiller mot Shailene Woodley. Teller var utsatt for en bilulykke i 2007 som nesten kostet ham livet. Dette er grunnen til arrene i ansiktet. Han er blitt nektet roller som den søte og sjarmerende på grunn av arrene.


== Filmografi ==


== Referanser ==


== Eksterne lenker ==
(en) Miles Teller på Internet Movie Database 
(sv) Miles Teller i Svensk Filmdatabas 
(da) Miles Teller på Filmdatabasen 
(da) Miles Teller på Scope 
(fr) Miles Teller på Allociné 
(en) Miles Teller på AllMovie 
(en) Miles Teller hos Turner Classic Movies 
(en) Miles Teller hos Rotten Tomatoes 
(en) Miles Teller hos The Movie Database
Knut Hovland

Knut Hovland (født 3. januar 1956 i Moss) er en norsk journalist og lærer. Han har arbeidet i NRK og ulike aviser. Fra 1999 til 2002 var han styreleder i Den Norske Fagpresses Forening.
Hovland var redaktør av Norsk Skoleblad fra 1. februar 1991. Han var ansvarlig redaktør av tidsskriftet Utdanning fra bladet kom ut første gang i januar 2002 inntil han gikk av med pensjon i 2018. 


== Referanser ==
Abel Schrøder d.y.

For andre personer med samme navn, se Abel Schrøder.
Abel Schrøder den yngre (Abel Abelsen Schrøder) (født ca. 1602 el. 1603, død 5. mars 1676  i Næstved) var en dansk billedskjærer og organist. 
I tillegg til kirkeinventar har han etter all sannsynlighet også utført møbler til herregårdene og borgerhjemmene i området, men ikke noe av dette er bevart. 
Schrøder er begravet i Skt. Peders kirke i Næstved og det finnes et epitafium over ham i kirken. Der står det blant annet: «.... bilhugger oc organist til St. Mortens Kirke i 42 aar, ektemand med sin k hustru Mette Peters D i 47 aar oc ved hende fader til 9 børn ...». Av innskriften fremgår det at han døde  5. mars 1676.


== Verk – utvalg ==
Altertavler i Vordingborg kirke, Tyvelse kirke, Præstø kirke (1656), Tybjerg kirke (1658), Holmens kirke i København (1661), Skt. Mortens kirke i Næstved (1667), Tjøme kirke i Norge (1670-76, signert).Prekestoler: Nestelsø kirke (1632), Undløse kirke (1643), Nordrupøster kirke (1664)Altertavler tilskrevet Schrøder: Everdrup kirke (ca. 1633); Gunderslev kirke, Sandby kirke (ca. 1642), Hammer kirke (1642), Glumsø kirke (ca. 1645), Vrangstrup kirke (ca. 1650), Vester Egesborg kirke (ca. 1655) og Vejlø kirke (1669). I Norge: Nes kirke, Borre kirke (ca. 1664) og Vivestad kirke (1667).


== Referanser ==


== Kilder ==
Abel Schrøder den yngre hos Weilbachs kunstnerleksikon
Brun furuskuddvikler

Brun furuskuddvikler (Rhyacionia pinivorana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 15-19 millimeter) vikler. Forvingen er brun med lysgrå tegninger.
Bakvingen er brun.
Den ligner beslektede arter som rød furuskuddvikler (Rhyacionia buoliana) og praktfuruskuddvikler (Rhyacionia pinicolana), men er noe mørkere og mindre rødlig enn disse.


== Levevis ==
Larvane utvikler seg inne i knopper og unge skudd av furu (Pinus sylvestris). De voksne viklerne flyr fra juni til august.


== Skadedyr ==


== Utbredelse ==
Arten er utbredt i Europa, unntatt lengst i sør og nord, og i det nordlige Asia.
I Norge er den funnet langs kysten til Rogaland og dessuten i Møre og Romsdal.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt furuskuddviklere, Rhyacionia Hübner, 1825
brun furuskuddvikler, Rhyacionia pinivorana (Lienig & Zeller, 1846)


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Rhyacionia pinivorana på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) brun furuskuddvikler i Encyclopedia of Life 
(en) brun furuskuddvikler i Global Biodiversity Information Facility 
(no) brun furuskuddvikler hos Artsdatabanken 
(sv) brun furuskuddvikler hos Dyntaxa 
(en) brun furuskuddvikler hos Fauna Europaea 
(en) brun furuskuddvikler hos NCBI 
(en) Kategori:Rhyacionia pinivorana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Den fredløse

Den fredløse (svensk: Den fredlöse) er et skuespill fra 1871 av August Strindberg. Stykket er, i likhet med atskillige av Strindbergs dramaer, i en akt. Handlingen er lagt til Island omkring 1100. Dets uroppføring på Dramaten ledet til at forfatteren fikk et stipend fra kong Karl IV.


== Kilder ==
August Strindberg, Birger Liljestrand (red.) (1991). Samlade Verk 3: Ungdomsdramer II (1 utg.). Stockholm: Norstedt. ISBN 91-1-881432-8. 


== Eksterne lenker ==
Les første utgaven av Den fredlöse på Dramawebben
Vårfuruskuddvikler

Vårfuruskuddvikler (Rhyacionia logaea) er en sommerfugl i gruppen av viklere (Tortricidae). 


== Utseende ==
En middelsstor (vingespenn 14-18 millimeter), brunlig vikler. Hodet er rødhåret. Thorax og forvingen er grålig brune, vingen med vage, lysere tegninger og varmt brunrød spiss. Bakvingen er blekt gråbrun.


== Levevis ==
Larven lever på knopper og skudd av furu (Pinus sylvestris). De kan også spise sitkagran (Picea sitchensis).
Arten har en tidlig flygetid i april-mai.


== Skadedyr ==
Larvene kan gjøre noe skade ved å deformere skuddene, men denne arten er ikke vanlig nok til å ha vesentlig økonomisk betydning.


== Utbredelse ==
Denne arten har en ganske begrenset utbredelse og er bare kjent fra det nordøstlige Skottland og fra Norden.
I Norge er den kjent fra det sørlige Østlandet, fra Vest-Agder og fra Møre og Romsdal.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt furuskuddviklere, Rhyacionia Hübner, 1825
vårfuruskuddvikler, Rhyacionia logaea Durrant, 1911


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Nettsiden Svenska Fjärilar, med bildegalleri: [1]
Rhyacionia logaea på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) vårfuruskuddvikler i Encyclopedia of Life 
(en) vårfuruskuddvikler i Global Biodiversity Information Facility 
(no) vårfuruskuddvikler hos Artsdatabanken 
(sv) vårfuruskuddvikler hos Dyntaxa 
(en) vårfuruskuddvikler hos Fauna Europaea 
(en) vårfuruskuddvikler hos NCBI 
www.nhm.uio.no/norlep/  Norges sommerfugler – Et norskspråklig nettsted om norske sommerfugler.